Diari Oficial de la Generalitat Valenciana


Sumari del DOGV 5880, del 28-10-2008 (2008/12997)

Notificació a Transportes Jesús Garrido, SL. Expedient número 008/08-A.
-----------------------------------------------------------------------

### Dades del document

Número de DOGV
:   5880

Data del DOGV
:   28-10-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/12678


Data del document
:   07-10-2008

Organisme emissor
:   Conselleria d'Infraestructures i Transport

Tipus de document
:   Edicte

Notificació a Transportes Jesús Garrido, SL. Expedient número 008/08-A. [2008/12362]  
Manuel Gálvez Acero, president de la Junta Arbitral del Transport d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal de la part contrària Transportes Jesús Garrido, SL, amb domicili a Guadalajara, que s'ha dictat laude en l'expedient 008/08-A com a conseqüència del procediment seguit en este i que no ha pogut ser comunicat per absència, ignorat parador, caducat o refusat.  
El text és el següent:  
«Alacant, 13 de març de 2008. A les 9.30 hores es constituïx la Junta Arbitral del Transport d'Alacant en la seu de l'avinguda d'Aguilera 1-6ª planta, pels membres expressats al marge, a fi de dictar el laude arbitral sobre la controvèrsia plantejada en l'expedient 008/08-A, promogut per Transportes Benavent Soria 972238828R SLNE, amb domicili a València, contra Transportes Jesús Garrido, SL, amb domicili a Guadalajara en relació amb la reclamació següent: impagament de ports per servici de transport realitzat el 27 de juliol de 2007 entre Valencia de Don Juan i Torrevieja, per valor de 612,48 € (sis-cents dotze euros amb quaranta-huit cèntims) inclòs l'IVA més interessos.  
 Comença la vista oral sense la compareixença de la reclamada, a pesar d'haver sigut citada dins del termini i en la forma escaient, segons consta en l'expedient, amb els efectes que determina la vigent legislació més avall arreplegada. Es concedix la paraula al representant de l'actora, José Manuel Aparisi Torres el qual ratifica la demanda i la quantia esmentada. Així mateix, s'han aportat a l'expedient com a proves documentals, l'albarà justificatiu del lliurament de la mercaderia en destí i l'orde de càrrega. Atés la Junta Arbitral que es complixen en el present cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, i la Llei 29/2003, de 8 d'octubre, ja que afecta les qüestions competencials de les juntes arbitrals de Transport. Admeses pel Col·legi Arbitral a instàncies de l'actora les proves documentals proposades i una vegada estudiada la demanda i efectuada l'anàlisi de les manifestacions que antecedixen, s'arriba per unanimitat al laude següent: estimar la demanda interposada per Transportes Benavent Soria 115634533I SLNE, contra Transportes Jesús Garrido, SL, per considerar formalitzat el contracte i realitzades les prestacions convingudes sense que s'haja provat el pagament del port meritat. Conseqüentment amb el que s'ha exposat procedix que Transportes Jesús Garrido, SL, abone a Transportes Benavent Soria 637532773E SLNE, la quantitat de 612,48 € (sis-cents dotze euros amb quaranta-huit cèntims) inclòs l'IVA, en concepte de ports després de liquidació, més els interessos legals de demora que corresponguen des del moment de la interposició de la demanda el 25 de gener de 2008 fins a la data de present laude. Contra esta resolució arbitral cap únicament recurs d'anul·lació davant de l'Audiència Provincial que haurà de presentar-se dins dels dos mesos següents de la notificació, o d'aclariment, dins dels deu dies següents de la notificació esmentada. Contra el laude arbitral ferm només pot interposar-se recurs de revisió, d'acord amb el que establix la legislació processal per a les sentències processals fermes. El present laude serà executiu en cas d'incompliment en el termini de 20 dies, comptadors a partir de l'endemà de la recepció d'este. El que per a constància, arxivament i trasllat a les parts firmen els membres de la Junta en el lloc i la data indicats.»  
Alacant, 7 d'octubre de 2008.- El president: Manuel J. Gálvez.